November | 2016 | rondomtaliedraai
Posted on November 30, 2016 by rondomtaliedraai
Ek was vas van plan om te kerm oor ‘n aktrise van Charlene Theron se statuur wat in ‘n fliek soos Young Adult sal speel. Mens dink altyd dat goeie kunstenaars kan kies en keur, maar dalk nie. Aan die ander kant maak dit my regtig dankbaar vir die ou pensioentjie wat klokslag op die laaste dag van die maand in die bank tjingel!
Mens word dankbaar dat jou kwellings relatief klein is, jy kry vreugde uit klein dingetjies. Dis lekker om soveel vreugde te kry uit eenvoudige goed.
Ek wens jou baie vreugde toe en om te help hoop ek jy sal ten minste met ‘n glimlag hier sal weggaan!
Posted on November 27, 2016 by rondomtaliedraai
Daar is sekerlik nie meer baie geld in die bloggers se sakke na Vrydag se winskopies, daarom hoop ek darem hoofsaaklik op ‘n glimlag vir sommige van die kopies.
Geniet die week en laat weet as daar darem iets vir jou wenslysie is.
Posted on November 26, 2016 by rondomtaliedraai
Posted on November 25, 2016 by rondomtaliedraai
Sjoe, die Black Friday ding is ‘n gedoente. Ek het ‘n vroegoggend ontbyt afspraak met ‘n vriendin en ry Makro toe. Jy sal dit nie glo nie maar daar is nie ‘n enkele parkeerplek beskikbaar nie en die karre stroom die terrein binne – mense het nie geld vir kos nie, maar uitverkopings moet ondersteun word. Aan die ander kant wie is ek om hulle pret te bederf.
Hoop jy het ‘n lekker naweek. Dankie vir die inloer/deelneem.
35 dae single
Posted on November 22, 2016 by rondomtaliedraai
Volgens ‘n lekker verspotte Fb opname sal die uwe nog vir 35 dae single wees. Die dae hardloop vinnig aan – en nee wat ek steur my nie regtig aan sulke twak nie, maar die kommentare het baie plesier verskaf.
Daar is egter besliste voordele (en nadele) aan single wees. (Ek noem net ‘n paar)
Jou bed is jou bed. Elke sentimeter is joune en jy kan enige liggaamsdeel daarop laat rus wanneer jy wil.
Jou tyd is jou tyd. Niemand verwag van jou om jou tyd aan kosmaak, skoonmaak, tuinmaak of enige ander huishoudelike maaksels af te staan nie.
Jou geld is jou geld. As jy nie genoeg het maak jy ‘n plan, as jy genoeg het, geniet jy dit en as jy te veel het hoef jy aan niemand te verduidelik wat jy daarmee gedoen het nie.
Jou goed is jou goed en waar jy dit neergesit is jou saak. Jy het niemand anders se goed wat jy moet versorg of oppas nie
Die nadele … wel ‘n paar is die volgende:
Seks gebeur net op bladsy 2 van ‘n storieboek.
Niemand kan die kar vat vir sy diens nie.
Daar is niemand wat sy bankkaart vir jou leen nie.
Daar is nie ‘n skouer wat jy kan nattjank met ‘n mooi fliek nie.
So nou kan jy self besluit wat jy ding is dinge wat kort op my lysies? Ek hoor graag van jou.
Maar (skuus Lou) ek wonder of jy al geglimlag het?
Posted on November 20, 2016 by rondomtaliedraai
Sosiale media pas my persoonlikheid soos ‘n handskoen. Ek is grensloos nuuskierig en kan onbelangrike goed uitfilter. Die enigste probleem is dat ek tegnologies gestremd is en as die internet die dag stadig is, is my stersvlakke hoog!
Grinnik … waarom ek dit vir jou vertel, weet selfs ek nie
Hoop daar is ‘n paar kopies vir jou wenslysie, maar dat jy darem sal glimlag ook
Posted on November 19, 2016 by rondomtaliedraai